ai4bharat/Pralekha huggingface dataset:
કાર્મિક, લોક ફરિયાદ અને પેન્શન મંત્રાલય
ડિઝાસ્ટર મેનેજમેન્ટ એકટ, 2005 હેઠળ કોરોના વાયરસ અંગેની જાહેર ફરિયાદો અને સૂચનોના અમલ માટે રચવામાં આવેલા એમ્પાવર્ડ ગ્રુપ ઓફ ઓફિસર્સ 10 ત્વરિત પ્રતિભાવ આપી કામગીરીનુ સમયસર અમલીકરણ કરશે
, 2005 હેઠળ કોરોના વાયરસ અંગેની જાહેર ફરિયાદો અને સૂચનોના સમયસર અમલ માટે રચવામાં આવેલા એમ્પાવર્ડ ગ્રુપ ઓફ ઓફિસર્સ 10 ની રચના કરવામાં આવી છે. આ જૂથની બેઠક તા. 31 માર્ચ, 2020ના રોજ મળી હતી અને સમસ્યાઓ અંગે જાણકારી માટે, નીતિ વિષયક રૂપરેખા માટે તથા આયોજનો તૈયાર કરવા માટે અને વ્યુહ મુજબ સંચાલન હાથ ધરવા માટે તથા નિર્ણયોના સમયબદ્ધ અમલ માટે જરૂરી પગલાં લેવા ચર્ચા થઈ હતી. આ બેઠકમાં માનવ સંસાધન વિભાગના સચિવ શ્રી અમિત ખરે, વહિવટી સુધારા અને જાહેર ફરિયાદ  વિભાગના સચિવ ડો. ક્ષત્રપતિ શિવાજી, ગૃહ વિભાગના સંયુક્ત સચિવ શ્રી આશુતોષ અગ્નિહોત્રી, કેબિનેટ સેક્રેટરિયેટના ડિરેકટર શ્રીમતી મીરા મોહંતી અને પ્રધાન મંત્રીના કાર્યાલયના વરિષ્ઠ અધિકારીઓ હાજર રહ્યા હતા.
જાહેર ફરિયાદોઃ
આ હેતુના અમલ માટે વહિવટી સુધારા અને જાહેર ફરિયાદ  વિભાગ કોરોના વાયરસ અંગે દૈનિક ધોરણે અહેવાલ તૈયાર કરવા માટે એક ટેકનિકલ સમિતિની રચના કરશે. જેમાં ટૂંકી નોંધ ઉપરાંત મળેલી ફરિયાદો અને સૂચનોની યાદીનો સમાવેશ થશે. આ ઉપરાંત સેન્ટ્રાલાઈઝ પબ્લિક ગ્રીવાન્સ રીડ્રેસલ એન્ડ મોનિટરીંગ પદ્ધતિ ના પોર્ટલ ઉપર તેના નિકાલની સ્થિતિ દર્શાવશે.
વહિવટી સુધારા અને જાહેર ફરિયાદ  વિભાગ, તમામ વિભાગો તથા રાજ્ય સરકારો માટે કોરોના વાયરસની ફરિયાદોના વિવિધ કેસના બહેતર મોનિટરીંગ માટે માર્ગરેખાઓ નક્કી કરશે. દરેક વિભાગ/મંત્રાલય કોરોના વાયર અંગેની જાહેર ફરિયાદો માટે નિશ્ચિત નોડલ ઓફિસરની નિમણુક કરશે. નોડલ ઓફિસરનુ નામ, સરનામુ ને ઈ-મેઈલ એડ્રેસ વિભાગ/મંત્રાલયની વેબસાઈટ ઉપર મુકવામાં આવશે. દરેક વિભાગ/મંત્રાલય કોરોના વાયરસ અંગેની ફરિયાદોનુ વધુ કેન્દ્રિત પદ્ધતીથી ધ્યાન આપી શકાય તથા મોનિટરીંગ અને નિકાલ કરી શકાય તે માટે અલાયદી સેન્ટ્રાલાઈઝ પબ્લિક ગ્રીવાન્સ રીડ્રેસલ એન્ડ મોનિટરીંગ પદ્ધતિ અમલમાં મુકશે. દરેક વિભાગ/મંત્રાલય પોતાના જે તે ડેશ બોર્ડ ઉપર કોરોના વાયરસ અંગેની ફરિયાદોનુ ઘનિષ્ઠ મોનિટરીંગ કરશે. જ્યાં સેન્ટ્રાલાઈઝ પબ્લિક ગ્રીવાન્સ રીડ્રેસલ એન્ડ મોનિટરીંગ પદ્ધતિનુ વર્ઝન 7.0 અમલમાં મુકવામાં આવ્યું છે ત્યાં ફરિયાદ અધિકારીઓ છેલ્લામાં છેલ્લી ફરિયાદનુ નિવારણ કરશે. કોરોના વાયરસ અંગેની ફરીયાદોની તાકીદની પરિસ્થિતિ તથા તેના નિવારણનુ મહત્વ પારખીને દરેક વિભાગ/મંત્રાલયે આ ફરિયાદોના નિવારણને વહેલામાં વહેલી તકે થવા અગ્રતા આપવાની રહેશે અને સંભવતઃ 3 દિવસની અંદર તેનો નિકાલ કરવાનો રહેશે.
વહિવટી સુધારા અને જાહેર ફરિયાદ  વિભાગ રાજ્ય સરકારોએ અમલમાં મુકવાની સમાન પ્રકારની માર્ગરેખાઓ બહાર પાડશે.
વહિવટી સુધારા અને જાહેર ફરિયાદ વિભાગ કોરોના વાયરસ નેશનલ પ્રિપેર્ડનેસ સર્વે 2020ને ખૂબ ઝડપથી આખરી ઓપ આપશે. આ સર્વેમાં ભારત સરકારમાં છેલ્લા 5 વર્ષમાં આસિસ્ટન્ટ સેક્રેટરી તરીકે સેવા આપી ચૂકેલા 266 આઈએએસ અધિકારીઓએ 23 મુદ્દાની પ્રશનાવલીના જવાબો આપ્યા છે અને તેમાં જીલ્લાવાર હોટ સ્પોટ દર્શાવશે અને સજ્જતા વધે તે માટેનાં સૂચનો અમલમાં મુકશે.
કોરોના વાયરસ અંગેનાં સૂચનોઃ
કોરોના વાયરસ અંગે સરકારને મળેલાં સૂચનો નુ સંકલન કરવામાં આવશે. MyGov.in. પર 46,000થી વધુ સૂચનો પ્રાપ્ત થયાં છે. આ સૂચનોને અમલીકરણ માટે યોગ્ય પ્રક્રિયા કરવામાં આવશે.
GP/RP
(Visitor Counter : 400
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે ભારત રત્ન બાબાસાહેબ ડૉ. બી. આર. આંબેડકરને તેમના મહાપરિનિર્વાણ દિવસ નિમિત્તે શ્રદ્ધાંજલિ અર્પણ કરી
"હું બાબાસાહેબને તેમના મહાપરિનિર્વાણ દિવસ નિમિત્તે નમન કરું છું, જેમણે દેશને ભવિષ્યવાદી અને સર્વગ્રાહી બંધારણ આપ્યું હતું, જેનાથી દેશમાં વિકાસ, સમૃદ્ધિ અને સમાનતાનો માર્ગ મોકળો થયો"
બાબાસાહેબના પદચિન્હો પર મોદી સરકાર દાયકાઓથી વિકાસ પ્રક્રિયામાંથી બાકાત રહેલા વંચિત વર્ગના કલ્યાણ માટે કામ કરવા કટિબદ્ધ છે”
કેન્દ્રીય ગૃહમંત્રી શ્રી અમિત શાહે ભારત રત્ન બાબાસાહેબ ડૉ. બી.આર. આંબેડકરને તેમના મહાપરિનિર્વાણ દિવસ નિમિત્તે શ્રદ્ધાંજલિ અર્પણ કરી. એક ટ્વીટમાં શ્રી અમિત શાહે કહ્યું હતું કે “હું બાબાસાહેબને તેમના મહાપરિનિર્વાણ દિવસ નિમિત્તે નમન કરું છું, જેમણે દેશને ભવિષ્યવાદી અને સર્વગ્રાહી બંધારણ આપ્યું હતું, જેનાથી દેશમાં વિકાસ, સમૃદ્ધિ અને સમાનતાનો માર્ગ મોકળો થયો. બાબાસાહેબના પદચિન્હો પર મોદી સરકાર દાયકાઓથી વિકાસ પ્રક્રિયામાંથી બાકાત રહેલા વંચિત વર્ગના કલ્યાણ માટે કામ કરવા કટિબદ્ધ છે”
एक भविष्योन्मुखी व सर्वसमावेशी संविधान देकर देश में प्रगति, समृद्धि और समानता का मार्ग प्रशस्त करने वाले बाबासाहेब के महापरिनिर्वाण दिवस पर उन्हें कोटि-कोटि नमन।
बाबासाहेब के पदचिन्हों पर चलकर मोदी सरकार दशकों से विकास से वंचित वर्ग के कल्याण के प्रति समर्पित भाव से कार्यरत है। pic.twitter.com/1zJUVW1kwR
— Amit Shah  December 6, 2020
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ બીજુ પટનાઈકને તેમની જન્મ જયંતી નિમિતે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ બીજુ પટનાઈકને તેમની જન્મજયંતી નિમિતે શ્રદ્ધાંજલિ અર્પણ કરી હતી.
એક ટ્વીટમાં પ્રધાનમંત્રીએ કહ્યું, “બીજુ પટનાઈકને તેમની જન્મજયંતી નિમિતે શ્રદ્ધાંજલિ. તેમનું ભાવિ ભારત માટેનું વિઝન, માનવ સશક્તિકરણ તેમજ સામાજિક ન્યાય અંગેનો આગ્રહ આપણને સૌને પ્રેરિત કરે છે. રાષ્ટ્ર ઓડિશાની પ્રગતિ માટેના તેમના પ્રયાસો માટે ગૌરવ અનુભવે છે.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રી 17 ફેબ્રુઆરીએ નાસકોમ ટેકનોલોજી એન્ડ લીડરશીપ ફોરમને સંબોધિત કરશે
પ્રધાનમંત્રી શ્રી નરેન્દ્ર મોદી 17 ફેબ્રુઆરી, 2021ના રોજ બપોરે 12:30 વાગ્યે વીડિયો કોન્ફરન્સિંગ દ્વારા નાસકોમ ટેકનોલોજી એન્ડ લીડરશીપ ફોરમ ને સંબોધિત કરશે.
NTLF વિશે
NTLFની 29મી આવૃતિનું આયોજન 17મીથી 19મી ફેબ્રુઆરી, 2021 દરમિયાન થશે. આ નેશનલ એસોસિએશન ઓફ સોફ્ટવેર એન્ડ સર્વિસ કંપનીઝ નો એક અગ્રિમ હરોળનો કાર્યક્રમ છે. આ વર્ષના આ કાર્યક્રમનું થીમ ‘શેપિંગ ધ ફ્યુચર ટુવર્ડ્સ અ બેટર નોર્મલ’ છે. આ કાર્યક્રમમાં 30થી વધુ દેશોમાંથી 1600 સહભાગીઓ સામેલ થશે તેમજ ત્રણ દિવસીય આ ચર્ચા દરમિયાન 30થી વધુ ઉત્પાદનો પ્રદર્શિત કરવામાં આવશે.
સ્વાસ્થ્ય અને પરિવાર કલ્યાણ મંત્રાલય
માતૃત્વ મૃત્યુના રેશિયા માં 2014-16 માં પ્રતિ લાખ જન્મદીઠ 130 થી 2018-20 માં 97નો નોંધપાત્ર ઘટાડો થયો છે: ડૉ. મનસુખ માંડવિયા
ભારતે MMR માટે રાષ્ટ્રીય સ્વાસ્થ્ય નીતિ  લક્ષ્ય હાંસલ કર્યું છે
8 રાજ્યોએ MMR માટે સસ્ટેનેબલ ડેવલપમેન્ટ ગોલ  લક્ષ્ય હાંસલ કર્યું છે
એક નવા સીમાચિહ્નરૂપમાં, દેશમાં માતૃત્વ મૃત્યુ રેશિયો માં નોંધપાત્ર ઘટાડો થયો છે. આ સિદ્ધિ બદલ દેશને અભિનંદન આપતાં, કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયાએ માતૃત્વ મૃત્યુ રેશિયો ને અસરકારક રીતે ઘટાડવામાં નોંધપાત્ર પ્રગતિની પ્રશંસા કરી અને ટ્વીટમાં કહ્યું:
2014-16માં 130 થી 2018-20માં 97 પ્રતિ લાખ જન્મદીઠ માતૃ મૃત્યુના રેશિયોમાં નોંધપાત્ર ઘટાડો થયો છે. ગુણવત્તાયુક્ત માતૃત્વ અને પ્રજનન સંભાળ સુનિશ્ચિત કરવા માટે PM @NarendraModiજીની સરકારની વિવિધ આરોગ્યસંભાળ પહેલોએ MMRને ઘટાડવામાં ઘણી મદદ કરી.
રજિસ્ટ્રાર જનરલ ઓફ ઈન્ડિયા  દ્વારા બહાર પાડવામાં આવેલા MMR પરના સ્પેશિયલ બુલેટિન મુજબ, ભારતનો માતૃ મૃત્યુ રેશિયો  અદભૂત 6 પોઈન્ટ વધુ સુધર્યો છે અને હવે તે 97/ લાખ જન્મદીઠ છે. મેટરનલ મોર્ટાલિટી રેશિયો એ 100,000 જન્મ દીઠ આપેલા સમયગાળા દરમિયાન માતાના મૃત્યુની સંખ્યા તરીકે વ્યાખ્યાયિત કરવામાં આવે છે.
સેમ્પલ રજિસ્ટ્રેશન સિસ્ટમ માંથી મેળવેલા આંકડા મુજબ, દેશમાં 2014-2016માં 130, 2015-17માં 122, 2016-18માં 113, 2017-19માં 103 અને 2017-19માં એમએમઆરમાં પ્રગતિશીલ ઘટાડો જોવા મળ્યો છે. 2018-20 નીચે દર્શાવ્યા મુજબ:
આકૃતિ 1: 2013 -2020 થી MMR રેશિયોમાં પ્રગતિશીલ ઘટાડો
આ હાંસલ કરવા પર, ભારતે 100/લાખ કરતાં ઓછા જન્મદીઠના MMR માટે રાષ્ટ્રીય સ્વાસ્થ્ય નીતિ  લક્ષ્યાંક સિદ્ધ કર્યો છે અને 2030 સુધીમાં MMR 70/ લાખ કરતાં ઓછા જન્મદીઠના SDG લક્ષ્યને હાંસલ કરવા માટે યોગ્ય માર્ગ પર છે.
સસ્ટેનેબલ ડેવલપમેન્ટ ગોલ  લક્ષ્યાંક હાંસલ કરનારા રાજ્યોની સંખ્યાના સંદર્ભમાં ઉત્કૃષ્ટ પ્રગતિ થઈ છે જે સંખ્યા હવે છથી વધીને આઠ થઈ ગઈ છે જેમાં કેરળ , ત્યારબાદ મહારાષ્ટ્ર , પછી તેલંગાણા  છે. અને આંધ્રપ્રદેશ , ત્યારબાદ તમિલનાડુ , ઝારખંડ , ગુજરાત  અને છેલ્લે કર્ણાટક .
2014થી, રાષ્ટ્રીય આરોગ્ય મિશન  હેઠળ, ભારતે સુલભ ગુણવત્તાયુક્ત માતૃત્વ અને નવજાત સ્વાસ્થ્ય સેવાઓ પ્રદાન કરવા અને અટકાવી શકાય તેવા માતા મૃત્યુને ઘટાડવા માટે એક નક્કર પ્રયાસ કર્યો છે. રાષ્ટ્રીય આરોગ્ય મિશનએ આરોગ્યસંભાળ સેવાઓની જોગવાઈને સુનિશ્ચિત કરવા માટે નોંધપાત્ર રોકાણ કર્યું છે, ખાસ કરીને ઉલ્લેખિત MMR લક્ષ્યોને પૂર્ણ કરવા માટે માતાના આરોગ્ય કાર્યક્રમોના અસરકારક અમલીકરણ માટે. "જનની શિશુ સુરક્ષા કાર્યક્રમ" અને "જનની સુરક્ષા યોજના" જેવી સરકારી યોજનાઓમાં સુધારો કરવામાં આવ્યો છે અને સુરક્ષા માતૃત્વ આશ્વાસન'  જેવી વધુ ખાતરીપૂર્વકની અને સન્માનજનક સેવા વિતરણ પહેલમાં અપગ્રેડ કરવામાં આવી છે. પ્રધાનમંત્રી સુરક્ષા માતૃત્વ અભિયાન  ખાસ કરીને ઉચ્ચ જોખમી સગર્ભાવસ્થાઓને ઓળખવા અને તેમના યોગ્ય વ્યવસ્થાપનની સુવિધા પર ધ્યાન કેન્દ્રીત કરવા માટે વખાણવામાં આવે છે. આનાથી અટકાવી શકાય તેવા મૃત્યુદર ઘટાડવા પર નોંધપાત્ર અસર પડી હતી. LaQshya અને મિડવાઇફરી પહેલો તમામ સગર્ભા સ્ત્રીઓને પ્રસૂતિની પસંદગીને સુનિશ્ચિત કરીને સન્માનજનક અને ગૌરવપૂર્ણ રીતે ગુણવત્તાયુક્ત સંભાળને પ્રોત્સાહન આપવા પર ધ્યાન કેન્દ્રીત કરે છે.
MMR રેશિયો સફળતાપૂર્વક ઘટાડવાના ભારતના ઉત્કૃષ્ટ પ્રયાસો 2030ના નિર્ધારિત સમય પહેલા MMR 70 કરતા ઓછા SDG લક્ષ્ય હાંસલ કરવા અને આદરપૂર્વક માતૃત્વ સંભાળ પૂરી પાડતા રાષ્ટ્ર તરીકે જાણીતા બનવા માટે આશાવાદી દૃષ્ટિકોણ પ્રદાન કરે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
રાષ્ટ્રીય એકતા દિવસ નિમિત્તે નવી દિલ્હી સ્થિત સરદાર પટેલ ચોક પર એક વિશેષ કાર્યક્રમનું આયોજન થયું
રાષ્ટ્રપતિ શ્રી રામનાથ કોવિંદ, ઉપરાષ્ટ્રપતિ શ્રી એમ વેંકૈયા નાયડુ, કેન્દ્રીય ગૃહમંત્રી શ્રી અમિત શાહ અને દિલ્હીના ઉપરાજ્યપાલ શ્રી અનિલ બૈજલે લોહ પુરુષ સરદાર વલ્લભભાઈ પટેલને પુષ્પાંજલિ અર્પણ કરી
શ્રી અમિત શાહે કહ્યું – “સરદાર પટેલનું લોખંડી નેતૃત્વ, કર્તવ્યપરાયણતા અને દેશભક્તિ હંમેશા આપણને માર્ગદર્શન આપતી રહેશે.”
કેન્દ્રીય ગૃહમંત્રીએ આ પ્રસંગે ઉપસ્થિત લોકોને રાષ્ટ્રીય એકતાના શપથ લેવડાવ્યા
શ્રી અમિત શાહે કૃતજ્ઞ રાષ્ટ્ર તરફથી મહાન દેશભક્ત સરદાર પટેલના ચરણોમાં વંદન કરીને કહ્યું – “રાષ્ટ્રીય એકતાના પ્રતિબિંબ અને દરેક ભારતના હૃદયમાં વસતા લોહ પુરુષ સરદાર પટેલને કોટી કોટી નમન”
“સરદાર પટેલે આઝાદી પછી સેંકડો રજવાડામાં વિખરાયેલા ભારતને એકતાંતણે બાંધીને આજના મજબૂત ભારતનો પાયો નાંખ્યો હતો. તેમનું દ્રઢ નેતૃત્વ, રાષ્ટ્ર પ્રત્યે સમર્પણની ભાવના અને વિરાટ યોગદાનને ભારત ક્યારેય નહીં ભૂલે” – કેન્દ્રીય ગૃહમંત્રી
રાષ્ટ્રીય એકતા દિવસ નિમિત્તે આજે નવી દિલ્હી સ્થિત સરદાર પટેલ ચોક પર એક વિશેષ કાર્યક્રમનું આયોજન થયું હતું. એમાં રાષ્ટ્રપતિ શ્રી રામનાથ કોવિંદ, ઉપરાષ્ટ્રપતિ શ્રી એમ વેંકૈયા નાયડુ, કેન્દ્રીય ગૃહમંત્રી શ્રી અમિત શાહ અને દિલ્હીના ઉપરાજ્યપાલ શ્રી અનિલ બૈજલે રાષ્ટ્રીય ગૌરવ અને આપણા બધાના પ્રેરણાસ્ત્રોત સરદાર વલ્લભભાઈ પટેલની જયંતિ પર એમને પુષ્પાંજલિ અર્પણ કરી હતી.
આ પ્રસંગે કેન્દ્રીય ગૃહમંત્રી શ્રી અમિત શાહે કહ્યું હતું કે, “સરદાર પટેલનું લોહ નેતૃત્વ, કર્તવ્યપરાયણતા અને રાષ્ટ્રભક્તિ હંમેશા આપણને માર્ગદર્શન આપતી રહેશે.”
તેમણે ઉપસ્થિત લોકોને રાષ્ટ્રીય એકતાની શપથ લેવડાવતાં કહ્યું હતું કે, “હું સત્યનિષ્ઠા સાથે શપથ લઉં છું કે, હું રાષ્ટ્રની એકતા, અખંડિતતા અને સુરક્ષાને જાળવી રાખવા માટે પોતાની જાતને સમર્પિત કરું છું અને પોતાના દેશવાસીઓ વચ્ચે આ સંદેશ ફેલાવવાનો સતત પ્રયાસ કરીશ. હું આ શપથ પોતાના દેશની એકતાની ભાવના માટે લઈ રહ્યો છું, જેને સરદાર પટેલની દીર્ઘદ્રષ્ટિ અને કાર્યો દ્વારા સંભવ બનાવી શકાય. હું મારા દેશની આંતરિક સુરક્ષા સુનિશ્ચિત કરવા માટે પોતાનું યોગદાન આપવાનો પણ સત્યનિષ્ઠા સાથે સંકલ્પ કરું છું.”
શ્રી અમિત શાહે પોતાની ટ્વીટમાં કૃતજ્ઞ રાષ્ટ્ર તરફથી મહાન રાષ્ટ્રભક્ત સરદાર પટેલના ચરણોમાં વંદન કરતા કહ્યું હતું કે, “રાષ્ટ્રીય એકતાના પ્રતિબિંબ અને દરેક ભારતીયના હૃદયમાં વસતા લોહપુરુષ સરદાર પટેલને કોટી કોટી નમન. આઝાદી પછી સેંકડો રજવાડામાં વિખરાયેલા ભારતને એકતાંતણે બાંધીને તેમણે આજના ભારતનો મજબૂત પાયો નાંખ્યો. તેમનું દ્રઢ નેતૃત્વ, રાષ્ટ્ર માટે સમર્પણની ભાવના અને વિરાટ યોગદાનને ભારત ક્યારેય નહીં ભૂલે.”
કેન્દ્રીય ગૃહમંત્રીએ એ પણ કહ્યું હતું કે, “બંધારણ અને સનાતનના સંતુલનના અદ્વિતીય પ્રતીક સરદાર પટેલે દેશને એકતાંતણે બાંધવાથી લઈને સોમનાથ મંદિરના જીર્ણોદ્ધાર સુધી પોતાના જીવનની એક-એક ક્ષણ ભારતમાં એક રાષ્ટ્રની ભાવના જાગૃત કરવા માટે સમર્પિત કરી હતી. કૃતજ્ઞ રાષ્ટ્ર તરફથી આ મહાન રાષ્ટ્રભક્ત લોહપુરુષ સરદાર પટેલના ચરણોમાં શત શત વંદન.”
SD/GP/BT
(
મંત્રીમંડળ
મંત્રીમંડળે ભારત અને આર્મેનિયા વચ્ચેના સંયુક્ત ટપાલ ટિકીટ બહાર પાડવાનાં સમજૂતી કરારને મંજૂરી આપી
મંત્રીમંડળને સંયુક્ત ટપાલ ટિકીટ પરના ભારત અને આર્મેનિયા વચ્ચે હસ્તાક્ષર કરવામાં આવેલા સમજૂતી કરારની જાણકારી આપવામાં આવી હતી. આ સમજૂતી કરાર પર જૂન 2018માં હસ્તાક્ષર કરવામાં આવ્યા હતા.
આ સમજૂતી કરાર અનુસાર સંચાર મંત્રાલયનાં ટપાલ વિભાગ અને નેશનલ પોસ્ટલ ઓપરેટર ઑફ આર્મેનિયા  પારસ્પરિક રીતે “નૃત્ય”ના વિષય પર ભારત અને આર્મેનિયાના સંયુક્ત સંયુક્તપણે ટપાલ ટિકીટ બહાર પાડવા અંગે સહમત થયા હતા. સંયુક્ત ટપાલ ટિકીટ ઓગસ્ટ, 2018માં પ્રસિદ્ધ કરવામાં આવ્યા હતા.
આ સંયુક્ત ટપાલ ટિકીટમાં ભારતના “મણિપુરી નૃત્ય” અને આર્મેનિયાના “હૌવ એરેક નૃત્ય”ને દર્શાવવામાં આવ્યા છે.
RP
(Visitor Counter : 143
પ્રધાનમંત્રીનું કાર્યાલય
પ્રધાનમંત્રીએ હિરોશિમામાં મહાત્મા ગાંધીની પ્રતિમાનું અનાવરણ કર્યું
પ્રધાનમંત્રી શ્રી નરેન્દ્ર મોદીએ 20 મે 2023ના રોજ જાપાનના હિરોશિમામાં મહાત્મા ગાંધીની પ્રતિમાનું અનાવરણ કર્યું હતું.
અનાવરણ સમારોહ દરમિયાન ઉપસ્થિત મહાનુભાવોમાં પ્રધાનમંત્રીના વિશેષ સલાહકાર અને સંસદસભ્ય મહામહિમ શ્રી નકાતાની જનરલ; શ્રી કાઝુમી માત્સુઈ, હિરોશિમા શહેરના મેયર; શ્રી તાત્સુનોરી મોટાની, હિરોશિમા સિટી એસેમ્બલીના સ્પીકર; હિરોશિમાના સંસદ સભ્યો અને વરિષ્ઠ સરકારી અધિકારીઓ; ભારતીય સમુદાયના સભ્યો; અને જાપાનમાં મહાત્મા ગાંધીના અનુયાયીઓનો સમાવેશ થાય છે
19-21 મે 2023 દરમિયાન G-7 સમિટ માટે પ્રધાનમંત્રીની મુલાકાતના અવસર પર ભારત અને જાપાન વચ્ચે મિત્રતા અને સદ્ભાવનાના પ્રતીક તરીકે ભારત સરકાર દ્વારા મહાત્મા ગાંધીની પ્રતિમા હિરોશિમા શહેરને ભેટમાં આપવામાં આવી છે.
42 ઇંચ લાંબી કાંસ્ય પ્રતિમા પદ્મ ભૂષણ પુરસ્કાર વિજેતા શ્રી રામ વનજી સુતાર દ્વારા શિલ્પ કરવામાં આવી છે. બસ્ટ સાઇટ, મોટોયાસુ નદીને અડીને, આઇકોનિક એ-બોમ્બ ડોમની નજીક છે જેની દરરોજ હજારો લોકો - સ્થાનિકો અને પ્રવાસીઓ – સમાન રીતે મુલાકાત લે છે.
શાંતિ અને અહિંસા માટે એકતાના ચિહ્ન તરીકે સ્થાન પસંદ કરવામાં આવ્યું છે. મહાત્મા ગાંધીએ પોતાનું જીવન શાંતિ અને અહિંસાને સમર્પિત કર્યું હતું. આ સ્થાન ખરેખર ગાંધીજીના સિદ્ધાંતો અને જીવન સાથે પડઘો પાડે છે, જે વિશ્વ અને તેના નેતાઓને સતત પ્રેરણા આપે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પુરુષોની ટ્રેપ વ્યક્તિગત શૂટિંગ ઈવેન્ટમાં કાંસ્ય ચંદ્રક જીતનારા કિનાન ચેનાઈની પ્રશંસા કરી
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં પુરુષોની ટ્રેપ વ્યક્તિગત શૂટિંગ ઇવેન્ટમાં બ્રોન્ઝ મેડલ જીતવા બદલ કિનાન ચેનાઈની પ્રશંસા કરી છે.
પ્રધાનમંત્રીએ X પર પોસ્ટ કર્યું;
@kynanchenai ની સફળતાથી આનંદ થયો. તેણે પુરુષોની ટ્રેપ વ્યક્તિગત શૂટિંગ ઇવેન્ટમાં બ્રોન્ઝ મેડલ જીત્યો. તેણે ઉત્કૃષ્ટ કૌશલ્ય અને નિશ્ચય દર્શાવ્યો છે. તેની સફળતાને કારણે ઘણા આવનારા શૂટર્સને પ્રેરણા મળશે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંસ્કૃતિ મંત્રાલય
નેતાજી સુભાષચંદ્ર બોઝની 125મી જન્મજયંતિની ઉજવણી માટે પ્રધાનમંત્રીની અધ્યક્ષતામાં એક ઉચ્ચ સ્તરીય સમિતિની રચના
નેતાજી સુભાષચંદ્ર બોઝની 125મી જન્મજયંતિની ભવ્ય રીતે ઉજવણી કરવા માટે પ્રધાનમંત્રી શ્રી નરેન્દ્ર મોદીની અધ્યક્ષતામાં એક ઉચ્ચ સ્તરીય સમિતિની રચના કરવામાં આવી છે. આ અંગેની રાજપત્ર- અધિસૂચના આજે બહાર પાડવામાં આવી હતી.
ઉચ્ચ સ્તરીય સમિતિ એક વર્ષ લાંબી ઉજવણીની પ્રવૃત્તિઓ અંગે નિર્ણય કરશે, જેની શરૂઆત 23 જાન્યુઆરી 2021થી થશે. સમિતિના સભ્યોમાં નામાંકિત નાગરિકો, ઇતિહાસકારો, લેખકો, નિષ્ણાતો, નેતાજી સુભાષચંદ્ર બોઝના પરિવારના સભ્યો, તેમજ આઝાદ હિન્દ ફૌજ સાથે સંકળાયેલા જાણીતા વ્યક્તિઓનો સમાવેશ થાય છે. આ સમિતિ દિલ્હી તેમજ કોલકાતા અને નેતાજી તથા આઝાદ હિન્દ ફૌજ સાથે સંકળાયેલા અન્ય સ્થળોએ, ભારત તેમજ વિદેશમાં સંચાલિત સ્મારક પ્રવૃત્તિઓનું માર્ગદર્શન કરશે.
ઉચ્ચ કક્ષાની સમિતિની રાજપત્ર- અધિસૂચના માટે અહીં ક્લિક કરો:
http://egazette.nic.in/WriteReadData/2021/224300.pdf
SD/GP/BT
(
મંત્રીમંડળ
મંત્રીમંડળે ઊર્જા કાર્યક્ષમતા/ઊર્જા બચતના ક્ષેત્રે ભારત અને ફ્રાન્સ વચ્ચે સમજૂતીના કરારને મંજૂરી આપી
પ્રધાનમંત્રીશ્રી નરેન્દ્ર મોદીની અધ્યક્ષતામાં મંત્રીમડળને ઊર્જા કાર્યક્ષમતા/ઊર્જા બચતના ક્ષેત્રે ભારત અને ફ્રાન્સ વચ્ચેનાં સમજૂતીના કરાર વિશે માહિતી આપવામાં આવી હતી. આ સમજૂતી કરાર પર તા. 17 ઓક્ટોબર, 2018ના રોજ હસ્તાક્ષર કરવામાં આવ્યા હતા.
મુખ્ય અસરઃ
આ સમજૂતી કરાર વિજ્ઞાન અને ટેકનોલોજીનો કરાર છે, જેમાં ફક્ત જ્ઞાનના આદાન-પ્રદાન અને ટેકનિકલ સહાય માટેનાં સહયોગનો સમાવેશ થાય છે. આ સમજૂતી કરાર નીતિઓ, કાર્યક્રમો અને ઊર્જા કાર્યક્ષમતા વધારવા અંગેની ટેકનોલોજી અને માગ વ્યવસ્થાપનને પ્રોત્સાહિત કરશે તેવી અપેક્ષા છે.
લાભઃ
સમજૂતી કરાર ઊર્જા કાર્યક્ષમતા અંગે જાગૃતિ, એકત્રીકરણના વિવિધ સાધનોનો વિકાસ અને અંગારવાયુ છૂટવા અંગેની ઘટનાઓના ઉપયોગ, વિશ્લેષણ તથા INDC માટે GHG ડેટાનું ટ્રેકીંગ કરવામાં ઉપયોગી નિવડશે. આ કરારથી સંશોધન અને વિકાસને પ્રોત્સાહન મળશે અને ઊર્જા કાર્યક્ષમ ટેકનોલોજીસનું નિદર્શન કરી શકાશે. ઈલેક્ટ્રીક પરિવહનના ચોક્કસ મુદ્દાઓ પર ધ્યાન કેન્દ્રિત કરી તેની સતત ગતિશીલતા વિકસાવી શકાશે.
RP
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ તમિલનાડુના તિરુપુરની મુલાકાત લીધી
તિરુપુર ખાતે ઈએસઆઈસીની મલ્ટી સ્પેશિયાલિટી હોસ્પિટલનો શિલાન્યાસ કર્યો
ચેન્નાઈ મેટ્રોનો 45 કિલોમીટરનો સંપૂર્ણ પ્રથમ તબક્કો કાર્યાન્વિત થયો
પ્રધાનમંત્રીએ અનેકવિધ વિકાસકાર્યોનું અનાવરણ કર્યું
પ્રધાનમંત્રી શ્રી નરેન્દ્ર મોદીએ તમિલનાડુના તિરુપુરની મુલાકાત લીધી અને રાજ્યમાં અનેકવિધ વિકાસ પરિયોજનાઓનું અનાવરણ કર્યું હતું.
પ્રધાનમંત્રીએ તિરુપુરમાં પેરુમન્નાલ્લુર ગામથી અનેક વિકાસની પરિયોજનાઓનું અનાવરણ કર્યું.
તેમણે તીરુપ્પુર ખાતે કર્મચારી રાજ્ય વીમા નિગમ ની મલ્ટી સ્પેશિયાલિટી હોસ્પિટલનો શિલાન્યાસ કર્યો હતો. આ અદ્યતન 100 પથારીવાળી હોસ્પિટલ તીરુપ્પુરમાં આશરે એક લાખથી વધુ કર્મચારીઓની અને તેમના પરિવારોની તેમજ ઈએસઆઈ કાયદા અંતર્ગત આવરી લેવામાં આવેલા નજીકના વિસ્તારોના લોકોને આરોગ્ય સેવા પ્રદાન કરશે. અગાઉ આ લોકોને શહેરમાં ઈએસઆઈસીની બે કાર્યરત ડિસ્પેન્સરીઓ દ્વારા સેવા પૂરી પાડવામાં આવતી હતી. આ પહેલા આરોગ્યને લગતી કોઇ પણ વિશેષ સુવિધા માટે અહિંના લોકોને ઓછામાં ઓછી 50 કિલોમીટરની મુસાફરી કરીને કોઇમ્બતુરમાં ઈએસઆઈસીની મેડિકલ સુધી જવું પડતું હતું.
તેમણે ઈએસઆઈસી ચેન્નાઈ હોસ્પિટલ પણ દેશને સમર્પિત કરી. આ અદ્યતન સુવિધાઓ ધરાવતી અને 470 પથારીઓવાળી હોસ્પિટલ આરોગ્યની તમામ શાખાઓમાં ગુણવત્તાયુક્ત ઉપચારો પૂરા પાડશે.
પ્રધાનમંત્રીએ ત્રિચી એરપોર્ટ ખાતે એક નવા સંકલિત ભવન અને ચેન્નાઈ એરપોર્ટના આધુનિકીકરણ માટે પણ શિલાન્યાસ કર્યો હતો. ત્રિચીમાં નવા આધુનિક ટર્મિનલ ભવનની સાથે આ એરપોર્ટ ૩.63 મિલિયન મુસાફરોને દર વર્ષે સંપૂર્ણ ક્ષમતા સાથે અને વિસ્તૃતીકરણની જોગવાઈ સાથે વ્યસ્તતાના કલાકો દરમિયાન 29૦૦ મુસાફરોને સુવિધા આપી શકે તેમ છે. ચેન્નાઈ વિમાનમથકનું આધુનિકીકરણ કરવામાં આવશે જેમાં દરવાજાઓ, બાયોમેટ્રિક આધારિત મુસાફર સ્ક્રિનીંગ સિસ્ટમ, અનેકવિધ નવી સુવિધાઓનો સમાવેશ થાય છે જે વર્તમાન આંતરરાષ્ટ્રીય નિકાસ ટર્મિનલમાં ધસારાને પણ ઓછો કરશે.
આ પ્રસંગે ભારત પેટ્રોલિયમ કોર્પોરેશન લિમિટેડ ના એન્નોર કોસ્ટલ ટર્મિનલનું લોકાર્પણ કરવામાં આવ્યું હતું. તે તેની તોન્ડિયારપેટ સુવિધા માટે એક વધુ મોટો અને સારો વિકલ્પ બની રહેશે. આ ટર્મિનલ શરુ થતા જ કોચીથી દરિયાકાંઠેથી માલસામાનની અવર-જવર કરી શકાશે અને આ રીતે રસ્તાની અવર-જવરનો ખર્ચ પણ ઓછો થશે.
પ્રધાનમંત્રી મોદીએ ચેન્નાઈ બંદરથી લઈને ચેન્નાઈ પેટ્રોલિયમ કોર્પોરેશન લિમિટેડના  મનાલી રિફાઈનરી સુધી નવી ક્રુડ ઓઈલ પાઈપલાઈનનું પણ ઉદઘાટન કર્યું હતું. વધુ સારી સુરક્ષાના અંગો સાથે તૈયાર થયેલ આ પાઈપલાઈન ક્રુડ ઓઈલના સુરક્ષિત અને ભરોસાપાત્ર પુરવઠાની ખાતરી આપશે અને તમિલનાડુ તેમજ પાડોશી રાજ્યોની જરૂરિયાતોને પૂરી કરશે.
એજી-ડીએમએસ મેટ્રો સ્ટેશનથી લઇને વોશરમેનપેટ મેટ્રો સ્ટેશન સુધી ચેન્નાઈ મેટ્રોના એક વિભાગ માટે મુસાફર સેવાનું પ્રધાનમંત્રી દ્વારા ઉદઘાટન કરવામાં આવ્યું હતું. આ 10 કિલોમીટરનો વિભાગ ચેન્નાઈ મેટ્રોના પ્રથમ તબક્કાનો એક ભાગ છે. આ પટ્ટા સાથે પ્રથમ તબક્કાનો સંપૂર્ણ 45 કિલોમીટરનો માર્ગ કાર્યાન્વિત થશે.
પ્રધાનમંત્રી ત્યારબાદ તેમની આજની યાત્રાના અંતિમ તબક્કા માટે હુબલી જવા રવાના થયા હતા.
RP
(Visitor Counter : 114
મંત્રીમંડળ
કેબિનેટે નેશનલ ગ્રીન હાઇડ્રોજન મિશનને મંજૂરી આપી
મિશનનો ઉદ્દેશ્ય ગ્રીન હાઇડ્રોજન અને તેના ડેરિવેટિવ્ઝના ઉત્પાદન, ઉપયોગ અને નિકાસ માટે ભારતને વૈશ્વિક હબ બનાવવાનો
આ મિશન ભારતને ઉર્જાથી સ્વતંત્ર બનવામાં અને અર્થતંત્રના મુખ્ય ક્ષેત્રોના ડીકાર્બોનાઇઝેશનમાં મદદ કરશે
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નેશનલ ગ્રીન હાઇડ્રોજન મિશનને મંજૂરી આપી છે. મિશન માટે પ્રારંભિક ખર્ચ રૂ. 19,744 કરોડ હશે, જેમાં SIGHT પ્રોગ્રામ માટે રૂ. 17,490 કરોડ, પાયલોટ પ્રોજેક્ટ માટે રૂ. 1,466 કરોડ, આર એન્ડ ડી માટે રૂ. 400 કરોડ અને અન્ય મિશન ઘટકો માટે રૂ. 388 કરોડ સામેલ હશે. MNRE સંબંધિત ઘટકોના અમલીકરણ માટે યોજના માર્ગદર્શિકા ઘડશે.
આ મિશન 2030 સુધીમાં નીચેના સંભવિત પરિણામોમાં પરિણમશે:
- દેશમાં લગભગ 125 ગીગાવોટના રિન્યુએબલ એનર્જી ક્ષમતા વધારા સાથે વાર્ષિક ઓછામાં ઓછા 5 MMT ની ગ્રીન હાઇડ્રોજન ઉત્પાદન ક્ષમતાનો વિકાસ
- કુલ રોકાણમાં રૂ. આઠ લાખ કરોડ
- છ લાખથી વધુ નોકરીઓનું સર્જન
- અશ્મિભૂત ઇંધણની આયાતમાં સંચિત ઘટાડો રૂ. એક લાખ કરોડ
- વાર્ષિક ગ્રીનહાઉસ ગેસ ઉત્સર્જનમાં લગભગ 50 MMT ઘટાડો
મિશનને વ્યાપક લાભો હશે - ગ્રીન હાઇડ્રોજન અને તેના ડેરિવેટિવ્ઝ માટે નિકાસની તકોનું સર્જન; ઔદ્યોગિક, ગતિશીલતા અને ઊર્જા ક્ષેત્રોનું ડીકાર્બોનાઇઝેશન; આયાતી અશ્મિભૂત ઇંધણ અને ફીડસ્ટોક પર નિર્ભરતામાં ઘટાડો; સ્વદેશી ઉત્પાદન ક્ષમતાઓનો વિકાસ; રોજગારીની તકોનું સર્જન; અને અત્યાધુનિક ટેકનોલોજીનો વિકાસ. ભારતની ગ્રીન હાઇડ્રોજન ઉત્પાદન ક્ષમતા વાર્ષિક ઓછામાં ઓછા 5 MMT સુધી પહોંચે તેવી શક્યતા છે, જેમાં લગભગ 125 GWની રિન્યુએબલ એનર્જી ક્ષમતા ઉમેરાશે. 2030 સુધીમાં લક્ષ્યાંકો રૂ. 8 લાખ કરોડનું રોકાણથી વધુ લાવવાની સંભાવના છે અને 6 લાખથી વધુ નોકરીઓનું સર્જન થશે. 2030 સુધીમાં લગભગ 50 MMT પ્રતિ વર્ષ CO2 ઉત્સર્જન ટાળવાની અપેક્ષા છે.
આ મિશન ગ્રીન હાઇડ્રોજનની માંગ નિર્માણ, ઉત્પાદન, ઉપયોગ અને નિકાસને સરળ બનાવશે. ગ્રીન હાઇડ્રોજન ટ્રાન્ઝિશન પ્રોગ્રામ  માટે વ્યૂહાત્મક હસ્તક્ષેપ હેઠળ, મિશન હેઠળ ઇલેક્ટ્રોલાઇઝરના સ્થાનિક ઉત્પાદન અને ગ્રીન હાઇડ્રોજનના ઉત્પાદનને લક્ષ્યાંકિત કરતી બે અલગ-અલગ નાણાકીય પ્રોત્સાહન પદ્ધતિઓ પ્રદાન કરવામાં આવશે. આ મિશન ઉભરતા અંતિમ-ઉપયોગ ક્ષેત્રો અને ઉત્પાદન માર્ગોમાં પાયલોટ પ્રોજેક્ટ્સને પણ સમર્થન આપશે. હાઇડ્રોજનના મોટા પાયે ઉત્પાદન અને/અથવા ઉપયોગને ટેકો આપવા સક્ષમ પ્રદેશોને ગ્રીન હાઇડ્રોજન હબ તરીકે ઓળખવામાં આવશે અને વિકસાવવામાં આવશે.
ગ્રીન હાઇડ્રોજન ઇકોસિસ્ટમની સ્થાપનાને સમર્થન આપવા માટે સક્ષમ નીતિ માળખું વિકસાવવામાં આવશે. એક મજબૂત ધોરણો અને નિયમોનું માળખું પણ વિકસાવવામાં આવશે. વધુમાં, મિશન હેઠળ આર એન્ડ ડી  માટે જાહેર-ખાનગી ભાગીદારી માળખું સુવિધા આપવામાં આવશે; વૈશ્વિક સ્તરે સ્પર્ધાત્મક ટેક્નોલોજી વિકસાવવા R&D પ્રોજેક્ટ્સ ધ્યેય-લક્ષી, સમયબદ્ધ અને યોગ્ય રીતે માપવામાં આવશે. મિશન હેઠળ સંકલિત કૌશલ્ય વિકાસ કાર્યક્રમ પણ હાથ ધરવામાં આવશે.
કેન્દ્ર અને રાજ્ય સરકારોના તમામ સંબંધિત મંત્રાલયો, વિભાગો, એજન્સીઓ અને સંસ્થાઓ મિશનના ઉદ્દેશ્યોની સફળ સિદ્ધિ સુનિશ્ચિત કરવા માટે કેન્દ્રિત અને સંકલિત પગલાં લેશે. મિશનના સમગ્ર સંકલન અને અમલીકરણ માટે નવી અને નવીનીકરણીય ઉર્જા મંત્રાલય જવાબદાર રહેશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
રાજ્યસભાના 250માં સત્ર નિમિત્તે વિશેષ ચર્ચા દરમિયાન પ્રધાનમંત્રીનું વક્તવ્ય
પ્રધાનમંત્રીએ આજે  ઉપલા ગૃહમાં રાજ્યસભાના 250મા સત્ર નિમિત્તે યોજાયેલી વિશેષ ચર્ચામાં વક્તવ્ય આપ્યું હતું.
આ ઐતિહાસિક સત્રને સંબોધતા પ્રધાનમંત્રીએ જણાવ્યું હતું કે, દેશના ઇતિહાસમાં રાજ્યસભાએ મહત્વપૂર્ણ યોગદાન આપ્યું છે અને આ ગૃહે પણ આજે ઇતિહાસ રચતા જોયો છે. તેમણે ઉમેર્યું હતું કે, ભારતના બંધારણના ઘડવૈયાઓએ દ્વિગૃહી કાયદા નિર્માણનું જે માળખું રચ્યું તેની પાછળની દૂરંદેશીથી આપણી લોકશાહી સુદૃઢ બની છે.
પ્રધાનમંત્રીએ જણાવ્યું હતું કે, રાજ્યસભા ભારતની વિવિધતાની પ્રતિનિધિ છે અને ભારતના સંઘીય માળખાનું પ્રતિબિંબ છે. તેમણે કહ્યું કે, રાજ્યસભાનું ક્યારેય વિખંડન થતું નથી અને તેની અવિરતતા આ ગૃહને શાશ્વત બનાવે છે. તેમણે ઉમેર્યું હતું કે, રાજ્યસભા એવા લોકોને તક આપે છે જેઓ ચૂંટણીથી દૂર રહીને દેશની સેવામાં અને તેના વિકાસમાં યોગદાન આપવા માગે છે.
પ્રધાનમંત્રીએ ભારતના બંધારણમાં પરિકલ્પના કરવામાં આવેલા સહકારી સંઘવાદની લાગણીને વધુ આગળ ધપાવવામાં રાજ્યસભાની ભૂમિકા પર ભાર મુક્યો હતો.
તેમણે કહ્યું હતું કે, રાજ્યસભાએ હંમેશા દેશના હિતમાં અવાજ ઉઠાવ્યો છે. આ સંદર્ભમાં, તેમણે GST, ત્રણ તલાક અને કલમ 370ની નાબૂદી સહિત વિવિધ મહત્વના ખરડાઓ પસાર કરવામાં રાજ્યસભાની ભૂમિકા વિશે ઉલ્લેખ કર્યો હતો.
રાજ્યસભાના મહત્વ અંગે શ્રી અટલ બિહાર વાજપેયીના શબ્દો યાદ કરતા, પ્રધાનમંત્રીએ જણાવ્યું હતું કે, દેશની પ્રગતિ માટે રાજ્યસભા ગુંજી ઉઠતું સહાયક ગૃહ હોય તે જરૂરી છે. તેમણે ડૉ. બાબાસાહેબ આંબેડકરને અને સંસદના ઉપલાગૃહ દ્વારા દેશની પ્રગતિ તેમજ વિકાસમાં તેમના યોગદાનને પણ યાદ કર્યાં હતાં.
પ્રધાનમંત્રીએ સંસદીય માપદંડોનું ચુસ્ત પાલન કરવાના અને ગૃહની કામગીરીમાં જરાય વિક્ષેપ પાડ્યા વગર પોતાના મંતવ્યો અસરકારક રીતે રજૂ કરવામાં સંસદના કેટલાક ચોક્કસ સભ્યોએ દર્શાવેલા નીતિશાસ્ત્રની પ્રશંસા કરી હતી. તેમણે ઉમેર્યું હતું કે, આવી પ્રથાઓ દ્વારા ઘણું બધુ શીખી શકાય છે.
આપણી લોકશાહીની અસરકારક કામગીરી માટે રાજ્યસભા મહત્વપૂર્ણ હોવાનું યાદ અપાવતા પ્રધાનમંત્રીએ જણાવ્યું હતું કે, ઉપલાગૃહ દ્વારા આપવામાં આવતા અંકુશ અને પ્રતિઅંકુશનો અવરોધ કે વિક્ષેપ માટે દુરુઉપયોગ ન થવો જોઇએ.
RP
(Visitor Counter : 201
પ્રધાનમંત્રીનું કાર્યાલય
પ્રધાનમંત્રી પાંચમાં ભારતીય આંતરરાષ્ટ્રીય વિજ્ઞાન મહોત્સવનું ઉદઘાટન કરશે
પ્રધાનમંત્રી શ્રી નરેન્દ્ર મોદી આજે સાંજે ચાર વાગ્યે પાંચમાં ભારતીય આંતરરાષ્ટ્રીય વિજ્ઞાન મહોત્સવનું ઉદઘાટન કરશે. પ્રધાનમંત્રી કોલકાતામાં આયોજિત આ કાર્યક્રમને વીડિયો કોન્ફ્રરન્સના માધ્યમથી સંબોધિત કરશે.
લોકોને વૈજ્ઞાનિક પ્રવૃત્તિઓ માટે જાગૃત કરવા, વિજ્ઞાન અને ટેકનોલોજીનાં ક્ષેત્રમાં ભારતના યોગદાનને પ્રદર્શિત કરવા અને લોકોના ફાયદા માટે તેનો પ્રચાર કરવો એ આ મહોત્સવનો મુખ્ય ઉદ્દેશ છે. વિજ્ઞાન અને ટેકનોલોજીના સમાવેશી વિકાસ માટે એક રણનીતિ તૈયાર કરવી તેનો લક્ષ્ય છે.
આ વર્ષે મહોત્સવનો મુખ્ય વિષય છે – રાઇજન ઇન્ડિયા  એટલે કે રિસર્ચ , ઇનોવેશન  અને સાઇન્સ એમ્પાવરીંગ ધ નેશન  છે.
DK/NP/DS/GP/RP
(Visitor Counter : 101